《初秋神泉送别邑侯谢镇宇北归三首 其二》
明代·饶与龄

秋入神泉挹紫氛，锦帆高挂度归津。蝉音断续添离况，枫色青丹总怆神。

伯起自知清白吏，任延不负正公臣。天门牛渚多佳胜，莫惜双鱼慰远闻。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。